rejauldu/bengali-wikipedia huggingface dataset:
আন সান (, ; জন্ম: ২৭ ফেব্রুয়ারি ২০০১) হলেন একজন কোরীয় বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে দক্ষিণ কোরিয়ার প্রতিনিধিত্ব করেছেন এবং তীরন্দাজীর নারীদের একক, নারীদের দলগত এবং মিশ্র দলগত বিভাগে স্বর্ণ পদক জয়লাভ করেছেন।   তথ্যসূত্র    বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী দক্ষিণ কোরীয় বিষয়শ্রেণী:দক্ষিণ কোরিয়ার অলিম্পিক তীরন্দাজ বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:দক্ষিণ কোরীয় নারী তীরন্দাজ বিষয়শ্রেণী:দক্ষিণ কোরিয়ার অলিম্পিক প্রতিযোগী বিষয়শ্রেণী:গোয়াংজুর ক্রীড়াবিদ বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী দক্ষিণ কোরীয় বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয় বিষয়শ্রেণী:২০২২ এশিয়ান গেমসের পদক বিজয়ী
অ্যান্টিগুয়া ও বার্বুডা ফুটবল অ্যাসোসিয়েশন (; এছাড়াও সংক্ষেপে এবিএফএ নামে পরিচিত) হচ্ছে অ্যান্টিগুয়া ও বার্বুডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ৪৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৮ বছর পর ১৯৭৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর অ্যান্টিগুয়া ও বার্বুডার রাজধানী সেন্ট জন'সে অবস্থিত।  এই সংস্থাটি অ্যান্টিগুয়া ও বার্বুডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে অ্যান্টিগুয়া ও বার্বুডা প্রিমিয়ার লীগ এবং অ্যান্টিগুয়া ও বার্বুডা এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যান্টিগুয়া ও বার্বুডা ফুটবল অ্যাসোসিয়েশনের সভাপতির দায়িত্ব পালন করছেন এভার্টন গনসালভেস এবং সাধারণ সম্পাদকের দায়িত্ব পালন করছেন রোহান হেক্টর।   কর্মকর্তা    অবস্থান  নাম সভাপতি  এভার্টন গনসালভেস সহ-সভাপতি  মাইকেল কার গ্রেগরি কেন্ডারসন ড্যারিল মাইকেল গোয়েন্ডোলাইন সালমন সাধারণ সম্পাদক  রোহান হেক্টর কোষাধ্যক্ষ  ড্যারিল মাইকেল গণমাধ্যম এবং যোগাযোগ পরিচালক  ট্রত গিবসন প্রযুক্তিগত পরিচালক  রলস্টন উইলিয়ামস ফুটসাল সমন্বয়কারী  শন স্যামুয়েল জাতীয় দলের কোচ (পুরুষ)  মিশেল ডিনজি জাতীয় দলের কোচ (নারী)  লিসা কোল রেফারি সমন্বয়কারী  রলস্টন জেমস   তথ্যসূত্র    বহিঃসংযোগ      ফিফা-এ অ্যান্টিগুয়া ও বার্বুডা ফুটবল অ্যাসোসিয়েশন    কনকাকাফ-এ অ্যান্টিগুয়া ও বার্বুডা ফুটবল অ্যাসোসিয়েশন      বিষয়শ্রেণী:১৯২৮-এ অ্যান্টিগুয়া ও বার্বুডা-এ প্রতিষ্ঠিত বিষয়শ্রেণী:১৯২৮-এ প্রতিষ্ঠিত ক্রীড়া সংস্থা বিষয়শ্রেণী:অ্যান্টিগুয়া ও বার্বুডার ক্রীড়া নিয়ন্ত্রণ সংস্থা বিষয়শ্রেণী:অ্যান্টিগুয়া ও বার্বুডার ফুটবল পরিচালনা পরিষদ বিষয়শ্রেণী:কনকাকাফের সদস্য
thumb  চার্লস জেমস স্ট্যানলি হাওয়ার্ড, কার্লাইল, ডিএল- এর দশম আর্ল (৮ মার্চ ১৮৬৭ - ২০ জানুয়ারি ১৯১২), ১৮৮৯ থেকে ১৯১১ সাল পর্যন্ত ভিসকাউন্ট মরপেথ নামে অভিহিত, একজন ব্রিটিশ সৈনিক, লর্ড এবং লিবারেল ইউনিয়নবাদী রাজনীতিবিদ ছিলেন।   কর্মজীবন  হাওয়ার্ড ব্রিটিশ সেনাবাহিনীতে যোগদান করেন এবং নিয়মিত সেনাবাহিনী থেকে অবসর নেওয়ার আগে তৃতীয় সীমান্ত রেজিমেন্টে ক্যাপ্টেন পদমর্যাদা অর্জন করেন। ১৮৯৭ সালের ৭ এপ্রিল তিনি রাইফেল ব্রিগেডের (প্রিন্স কনসোর্টস ওন) ৫ম মিলিশিয়া ব্যাটালিয়নে অধিনায়ক নিযুক্ত হন।  এই ব্যাটালিয়নটি দ্বিতীয় বোয়ার যুদ্ধে সক্রিয় সেবার জন্য মূর্ত হয়েছিল এবং তিনি ১৯০২ সালের সেপ্টেম্বর পর্যন্ত দক্ষিণ আফ্রিকায় দায়িত্ব পালন করেছিলেন, যখন তিনি এসএস অ্যাভনডেল দুর্গে বাড়ি ফিরে আসেন।  ১৯০৪ সালে তিনি বার্মিংহাম সাউথের জন্য হাউস অফ কমন্সে নির্বাচিত হন। এই আসনে তিনি ১৯১১ সাল পর্যন্ত অধিষ্ঠিত ছিলেন, যখন তিনি তার বাবার উত্তরসূরী হিসেবে প্রথম দফায় ক্ষমতায় আসেন এবং হাউস অফ লর্ডসে প্রবেশ করেন। ১৯০৫ সালে তিনি কাম্বারল্যান্ডের ডেপুটি লেফটেন্যান্ট নিযুক্ত হন। ডান|থাম্ব| ল্যানারকোস্ট প্রাইরিতে কার্লাইলের দশম আর্ল চার্লস হাওয়ার্ডের সমাধি   তথ্যসূত্র    কিড, চার্লস, উইলিয়ামসন, ডেভিড (সম্পাদক)। ডেব্রেট'স পিয়ারেজ অ্যান্ড ব্যারোনেটেজ (১৯৯০ সংস্করণ)। নিউ ইয়র্ক: সেন্ট মার্টিন'স প্রেস, ১৯৯০,    বহিঃসংযোগ     বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:ইংল্যান্ডের নির্বাচনী এলাকা থেকে লিবারেল ইউনিয়নিস্ট পার্টির সংসদ সদস্য বিষয়শ্রেণী:রাগবি স্কুলে শিক্ষিত ব্যক্তি বিষয়শ্রেণী:হাওয়ার্ড পরিবার (ইংরেজ অভিজাত) বিষয়শ্রেণী:১৯১২-এ মৃত্যু বিষয়শ্রেণী:১৮৬৭-এ জন্ম বিষয়শ্রেণী:লন্ডন স্কুল বোর্ডের সদস্য
সোমগোগমা এরমান নিকিয়েমা (; জন্ম: ৩০ নভেম্বর ১৯৮৮; এরমান নিকিয়েমা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব সালিতা এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৩–১৪ মৌসুমে, বুর্কিনাবি ক্লাব উগাদুগুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৮–১৯ মৌসুমে, তিনি উগাদুগু হতে বুর্কিনাবি ক্লাব সালিতায় যোগদান করেছেন।  নিকিয়েমা ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৭ ম্যাচে ১টি গোল করেছেন।   প্রারম্ভিক জীবন  সোমগোগমা এরমান নিকিয়েমা ১৯৮৮ সালের ৩০শে নভেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১৭ সালের ২০শে আগস্ট তারিখে, ২৮ বছর, ৮ মাস ও ২১ দিন বয়সে, বাম পায়ে ফুটবল খেলায় পারদর্শী নিকিয়েমা ঘানার বিরুদ্ধে অনুষ্ঠিত ২০১৮ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ২–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে নিকিয়েমা সর্বমোট ১ ম্যাচে ১টি গোল করেছেন।  নিকিয়েমা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল বুর্কিনা ফাসো  ২০১৭  ১  ১ ২০১৮  ১  ০ ২০২১  ৫  ০ সর্বমোট  ৭  ১   তথ্যসূত্র    বহিঃসংযোগ             বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়াগাদুগুর ব্যক্তি বিষয়শ্রেণী:ওয়াগাদুগুর ক্রীড়াবিদ বিষয়শ্রেণী:বুর্কিনাবি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উগাদুগু স্পোর্টস ইউনিয়নের খেলোয়াড় বিষয়শ্রেণী:সালিতা ফুটবল ক্লাবের খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল ফুলব্যাক
সত্যরাম মজুমদারের মঠ (নাওড়া মঠ নামেও পরিচিত) বাংলাদেশের চাঁদপুর জেলার একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।  অবস্থান সত্যরাম মজুমদারের মঠ চাঁদপুর জেলা জেলার শাহরাস্তি উপজেলার নাওড়া গ্রামে অবস্থিত।  ইতিহাস তিন শতাধিক বছরের পুরনো এই মঠ সাহাপুর রাজবাড়ির দেওয়ান সত্যরাম মজুমদার ১৭৯১ সালে নির্মাণ করেন। তবে এর প্রতিষ্ঠাতাকে নিয়ে দ্বিমত রয়েছে। কারো কারো মতে এই মঠটির প্রতিষ্ঠাতা জমিদার শৈলনাথ মজুমদার, যিনি তার মায়ের সমাধির উপর স্মৃতিস্তম্ভ হিসেবে মঠটি তৈরি করেছিলেন।চাঁদপুর জেলার দর্শনীয় স্থান - স্বপ্নবাজ ডটকম  বর্তমান অবস্থা চাঁদপুর জেলা ব্র্যান্ডিংয়ের আওতায় বর্তমানে নাওড়া মঠকে নতুন আঙ্গিকে সাজানোর কার্যক্রম হাতে নেওয়া হয়েছে।বর্তমানে এর আশপাশ পরিষ্কার পরিচ্ছন করে নতুন আঙ্গিকে পুনঃনির্মাণ করা হচ্ছে।  তথ্যসূত্র  বিষয়শ্রেণী:বাংলাদেশের মঠ বিষয়শ্রেণী:চাঁদপুর জেলার দর্শনীয় স্থান বিষয়শ্রেণী:চাঁদপুর জেলার প্রত্নতাত্ত্বিক স্থাপনা
রাজা হরিদাস, যিনি রাজা হরিচরণ দাস ভূঁইয়া নামেও পরিচিত, তিনি ছিলেন হিজলির একজন বাঙালি হিন্দু শৈব রাজা। তিনি হিজলি রাজ্যকে স্বাধীন শাসক হিসেবে শাসন করেছিলেন, যখন সমগ্র বাংলা অঞ্চল বাংলার সুলতান সিকান্দার শাহের অধীনে ছিল।    পটভূমি  রাজা হরিদাস ছিলেন প্রাচীন হিজলি বা কাজলগড় রাজবংশের  বিশিষ্ট শাসক। তিনি ছিলেন বংশের প্রতিষ্ঠাতা মহিষ্য রাজা মুকুন্দ জানা নায়কের ২১তম বংশধর।  চতুর্দশ শতাব্দীর মাঝামাঝি সময়ে, তিনি হিজলির সিংহাসনে আরোহণ করেন এবং স্বাধীন সার্বভৌম হিসেবে শাসন করেন। তাঁর রাজত্বকালে, হিজলি অঞ্চল এবং দক্ষিণ-পশ্চিম বাংলার বিস্তীর্ণ অঞ্চল রাজনৈতিকভাবে আরও সুসংহত এবং সমৃদ্ধ হয়।    রসুলপুরের যুদ্ধ    সংঘাতের পটভূমি  ১৩৫৯ খ্রিস্টাব্দে, যখন গৌড়ের সুলতান সিকান্দার শাহ দিল্লির সুলতান ফিরোজ শাহ তুঘলকের বিরুদ্ধে বিদ্রোহ ঘোষণা করেন, তখন তিনি হিজলির রাজা হরিদাসের সাহায্য চান। তবে, রাজা হরিদাস একটি শর্তে সাহায্য করতে রাজি হন: সিকান্দর শাহকে গৌড়ের হিন্দু জনগোষ্ঠীর উপর অত্যাচার বন্ধ করতে হবে, তবেই হরিদাস যুদ্ধে তাকে সমর্থন করবেন। সিকান্দার শাহ শর্ত প্রত্যাখ্যান করেন এবং নিজে থেকেই দিল্লির সুলতানের বিরুদ্ধে যুদ্ধে যাওয়ার সিদ্ধান্ত নেন।   যুদ্ধে তিনি পরাজিত হন এবং পরে ফিরোজ শাহ তুঘলকের সাথে শান্তি চুক্তি স্বাক্ষর করতে বাধ্য হন। এই চুক্তির মাধ্যমে, সিকান্দার শাহ দিল্লির কর্তৃত্বের অধীনে এক ধরণের সামন্ত শাসক হিসেবে গৌড় শাসন চালিয়ে যান। চুক্তির পর, তিনি ধীরে ধীরে সমগ্র বাংলা অঞ্চলে তার প্রভাব ও আধিপত্য বিস্তার করতে শুরু করেন এবং এই সম্প্রসারণবাদী কৌশলের অংশ হিসেবে, ১৩৬৭ খ্রিস্টাব্দে, তিনি হিজলি রাজ্যের উপর আকস্মিক আক্রমণ শুরু করেন।    ফলাফল  দিল্লির সুলতানের সহায়তায়, সিকান্দার শাহ ৮০,০০০ পাঠান সৈন্যের একটি বাহিনী এবং একটি শক্তিশালী নৌবহরের নেতৃত্ব দিয়ে হিজলি রাজ্য আক্রমণ করেন। জবাবে, রাজা হরিদাস তাঁর নিজস্ব বিশাল মহিষ্য যোদ্ধাদের বাহিনী এবং সমানভাবে শক্তিশালী নৌবাহিনী নিয়ে তাঁকে যুদ্ধে নিযুক্ত করেন। রসুলপুর নদীর তীরে তিন দিন ধরে এক ভয়াবহ ও দীর্ঘ যুদ্ধ সংঘটিত হয়, যেখানে সিকান্দর শাহ শেষ পর্যন্ত রাজা হরিদাসের কাছে পরাজিত হন। পরাজিত সুলতান হিজলির রাজার কাছে তার প্রাণভিক্ষা অনুরোধ করেন। আক্রমণের ক্ষতিপূরণ হিসেবে, তিনি প্রচুর পরিমাণ সম্পদ এবং অসংখ্য কামান ক্ষতিপূরণ হিসেবে প্রদান করেন। অনুরোধ গ্রহণ করে, রাজা হরিদাস প্রাণ ভিক্ষা দেন এবং সুলতান অপমানিত হয়ে যুদ্ধক্ষেত্র থেকে পালিয়ে যান। এই যুদ্ধের ফলে ৮০,০০০ পাঠান সৈন্য এবং ৪০,০০০ মাহিষ্য যোদ্ধা নিহত হন। Kole, Gadadhar (1959). Banglar Itihas. p. 116.Rāẏa, Debeśa (1962). Patha ye āmāẏa ḍāke (in Bengali). p. 259.Jana, Judhishthir (1964). Brihattara Tamrolipter Itihas. p. 262.   রাজ্যের পতন  হিজলি রাজবংশের ২৪তম রাজা গোবর্ধন দাস ভূঁইয়ার রাজত্বকালে, ঈসা খান ১৪৯২ খ্রিস্টাব্দে হিজলি রাজ্য আক্রমণ করেন এবং রাজা গোবর্ধনকে পরাজিত করেন। যুদ্ধের পর, একটি চুক্তি স্বাক্ষরিত হয় এবং ঈসা খানের অধীনে গোবর্ধনকে সামরিক সেনাপতি হিসেবে পুনর্বহাল করা হয়। ফলস্বরূপ, প্রথমবারের মতো, হিজলি তার স্বাধীনতা হারায়।    আরো দেখুন    হিজলি  সিকান্দার শাহ  বাংলার ঈসা খান   তথ্যসূত্র   হর হর হর হর হর হর
শেখর চট্টোপাধ্যায় (৫ মে, ১৯২৪ - ৬ এপ্রিল, ১৯৯৪) ছিলেন একজন বাঙালি নাট্যকর্মী, পরিচালক ও খ্যাতনামা অভিনেতা। তিনি সংগীত নাটক পুরস্কারে সম্মানিত হয়েছিলেন। প্রারম্ভিক জীবন শেখর চট্টোপাধ্যায় নদিয়া জেলার ধর্মহদতে জন্মগ্রহণ করেন। কলেজে পড়াকালীন তিনি নাটকে অভিনয় করতেন। প্রথম জীবনে ভারতীয় গণনাট্য সংঘ বা আই পি টি এ তে যোগ দেন ও পরে লিটল থিয়েটার গ্রুপে চলে আসেন।  নাটক বহু নাটকে গুরুত্বপূর্ণ ভূমিকায় অভিনয় করেছেন শেখর। কল্লোল নাটকে শার্দুল সিং, ম্যাকবেথ এ ম্যাকডাফ, ওথেলোতে ইয়াগোর চরিত্রে তার উল্লেখযোগ্য অভিনয় তাকে পরিচিতি দেয়। লিটল থিয়েটার গ্রুপ থেকে বেরিয়ে আসেন ও থিয়েটার ইউনিট গঠন করেন ১৯৫৮ সালে। তার সাথে যোগ দেন আই পিটি এ'র অন্যতম নাট্যকর্মী সাধনা রায়চৌধুরী। ১৯৬০ সালে তিনি সাধনা দেবীকে বিবাহ করেন। ১৯৮৩ সালে আবার এই থিয়েটার গ্রুপ ছেড়ে নতুন নাট্যসংস্থা ইউনিট থিয়েটার তৈরী করেছিলেন।  চলচ্চিত্র নাটক ছাড়াও বহু চলচ্চিত্রে অভিনয় করেছেন শেখর চট্টোপাধ্যায়। মূলত খল চরিত্রে তার অভিনয় ছিল সর্বজনবিদিত। তার পরিচালিত ছবি বসুন্ধরা ১৯৮৪ সালে রজত কমলে সম্মানিত হয়েছিল। ১৯৮৬ সালে হংকং এ আন্তর্জাতিক ব্রেখট সেমিনারে 'পান্তু লাহা' খ্যাতি পায়।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:বাঙালি নাট্যব্যক্তিত্ব বিষয়শ্রেণী:ভারতীয় গণনাট্য সংঘের মানুষ বিষয়শ্রেণী:ভারতীয় অভিনেতা বিষয়শ্রেণী:বাংলা চলচ্চিত্র অভিনেতা বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাঙালি অভিনেতা বিষয়শ্রেণী:ভারতীয় মঞ্চ অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:ভারতীয় মঞ্চ পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:১৯২০-এর দশকে জন্ম বিষয়শ্রেণী:১৯৯০-এ মৃত্যু বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:শেকসপিয়রীয় অভিনেতা বিষয়শ্রেণী:সংগীত নাটক অকাদেমি পুরস্কার প্রাপক
বদরুল আনাম সৌদ হলেন একজন বাংলাদেশী টেলিভিশন ও চলচ্চিত্র পরিচালক, চিত্রনাট্যকার ও চিত্রসম্পাদক। তার জন্ম ১৯৭৫ সালে তিনি গহীন বালুচর চলচ্চিত্রের জন্য শ্রেষ্ঠ পরিচালক ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন।  কর্মজীবন সৌদ ২০১৫-১৬ অর্থবছরে গহীন বালুচর চলচ্চিত্র নির্মাণের জন্য সরকারি অনুদান লাভ করেন। চলচ্চিত্রটি ২০১৭ সালের ডিসেম্বর মাসে মুক্তি পায়। ত্রিভুজ প্রেমের ছবিটিতে শ্রেষ্ঠাংশে অভিনয় করেন আবু হুরায়রা তানভীর, জান্নাতুল ফেরদৌস মুন ও নীলাঞ্জনা নীলা। চলচ্চিত্রটি ৪২তম জাতীয় চলচ্চিত্র পুরস্কারে সাতটি বিভাগে পুরস্কৃত হয় এবং সৌদ  শ্রেষ্ঠ পরিচালক ও শ্রেষ্ঠ সংলাপ রচয়িতা বিভাগে পুরস্কার অর্জন করেন। ২০১৭ সালের ঈদুল আযহায় তার পরিচালিত তোমায় হৃদ মাঝারে রাখবো টেলিভিশন নাটক চ্যানেল আইতে প্রচারিত হয়।  ২০১৮ সালের ঈদুল ফিতরে তার রচিত ও পরিচালিত অক্ষর থেকে ওঠে আসা মানুষ এবং তার রচিত ও আরিফ খান পরিচালিত নুরুল আলমের বিয়ে টেলিভিশন নাটক দুটি প্রচারিত হয়। দুটি নাটকে প্রধান চরিত্রে অভিনয় করেন আফজাল হোসেন ও সুবর্ণা মুস্তাফা। ২০১৯ সালের এপ্রিল মাস থেকে বাংলাদেশ টেলিভিশনে তার পরিচালিত টেলিভিশন ধারাবাহিক লুকোচুরি লুকোচুরি গল্প প্রচারিত হচ্ছে। এতে প্রধান চরিত্রে অভিনয় করছেন সুবর্ণা মুস্তাফা ও নীলাঞ্জনা নীলা।  ব্যক্তিগত জীবন থাম্ব|ডান|180px|সৌদের স্ত্রী সুবর্ণা মুস্তাফা। সৌদ ডল্‌স হাউজ সোপ অপেরা সহ-পরিচালনার সময় এর কেন্দ্রীয় অভিনেত্রী সুবর্ণা মুস্তাফার সাথে সম্পর্কে জড়ান। ২০০৮ সালের ৭ই জুলাই মাসে তিনি ঢাকা উত্তরায় এক পারিবারিক আয়োজনে এই অভিনেত্রীর সাথে বিবাহ বন্ধনে আবদ্ধ হন।  ২০১৯ সালের ২রা ফেব্রুয়ারি তিনি বুকে ব্যথা অনুভব করলে তাকে প্রথমে ঢাকার পপুলার হাসপাতালে ও পরে মিরপুরের ন্যাশনাল হার্ট ফাউন্ডেশনে ভর্তি করা হয়। তার হার্টে ব্লক ধরা পড়লেও তিনি শঙ্কামুক্ত ও সুস্থ্য হয়ে ওঠেন।   সমালোচনা  ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন বদরুল আনাম সৌদ। আন্দোলন চলাকালীন সময়ে বদরুল আনাম সৌদ সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।  চলচ্চিত্রের তালিকা চলচ্চিত্র  বছর চলচ্চিত্রের শিরোনাম ভূমিকা  পরিচালক লেখক প্রযোজক সম্পাদক ২০১১ খণ্ডগল্প ১৯৭১ rowspan=2  rowspan=2  rowspan=2  ২০১৭ গহীন বালুচর  ২০২৩শ্যামা কাব্য  টেলিভিশন পরিচালনা  তোমায় হৃদ মাঝারে রাখবো (২০১৭)  অক্ষর থেকে ওঠে আসা মানুষ (২০১৮)  লুকোচুরি লুকোচুরি গল্প (২০১৯)  টেলিভিশন অনুষ্ঠান  ২০১৬: আমার আমি - বাংলাভিশন (অতিথি - সুবর্ণা মুস্তাফাসহ)  পুরস্কার ও সম্মাননা  বছর পুরস্কার বিভাগ মনোনীত কর্ম ফলাফল  ২০১৯ জাতীয় চলচ্চিত্র পুরস্কার শ্রেষ্ঠ পরিচালক গহীন বালুচর rowspan=2   শ্রেষ্ঠ সংলাপ রচয়িতা  তথ্যসূত্র  বহিঃসংযোগ      বিষয়শ্রেণী:১৯৭০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:বাংলাদেশী টেলিভিশন পরিচালক বিষয়শ্রেণী:বাংলাদেশী টেলিভিশন প্রযোজক বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:২০শ শতাব্দীর বাংলাদেশী ব্যক্তি বিষয়শ্রেণী:২১শ শতাব্দীর বাংলাদেশী ব্যক্তি
কনর জন গ্যালাগার (, ; জন্ম: ৬ ফেব্রুয়ারি ২০০০; কনর গ্যালাগার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব চেলসি এবং ইংল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৭ সালে, গ্যালাগার ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২১ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।   প্রারম্ভিক জীবন  কনর জন গ্যালাগার ২০০০ সালের ৬ই ফেব্রুয়ারি তারিখে ইংল্যান্ডের এপসমে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  গ্যালাগার ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৭ সালে তিনি ইংল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় পাঁচ বছরে ৩৮ ম্যাচে অংশগ্রহণ করে ৫টি গোল এবং একটি শিরোপা জয়লাভ করেছেন।  ২০২১ সালের ১৫ই নভেম্বর তারিখে, ২১ বছর, ৯ মাস ও ৯ দিন বয়সে, ডান পায়ে ফুটবল খেলায় পারদর্শী গ্যালাগার সান মারিনোর বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় কালভিন ফিলিপসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ইংল্যান্ড ১০–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে গ্যালাগার সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইংল্যান্ড  ২০২১  ১  ০ ২০২২  ৩  ০ সর্বমোট  ৪  ০   তথ্যসূত্র    বহিঃসংযোগ                      বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:চার্ল্টন অ্যাথলেটিক ফুটবল ক্লাবের খেলোয়াড় বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
গিল্ডফোর্ড গ্রিনবেল্ট গ্রুপ হল যুক্তরাজ্যের একটি ছোট রাজনৈতিক দল যা সারেতে গিল্ডফোর্ডের চারপাশে সবুজ বেল্ট সংরক্ষণ করতে চায়।  দলটি ২০১৩ সালে প্রতিষ্ঠিত হয়েছিল এবং দলটি ২০১৪ সালে নির্বাচন কমিশনে নিবন্ধিত হয়েছিল।   নির্বাচনী ইতিহাস  এর চেয়ার, সুসান পার্কার, ২০১৫ সালের সাধারণ নির্বাচনে গিল্ডফোর্ডে দাঁড়িয়েছিলেন  538 ভোট (1.0%)  পেয়ে 6 তম স্থানে এসেছিলেন  ২০১৫ সালের স্থানীয় নির্বাচনে গিল্ডফোর্ডের বরোতে কিছু ওয়ার্ডে দাঁড়িয়ে, দলটি তার প্রথম তিনজন কাউন্সিলর অর্জন করে,  এবং বরো জুড়ে ২০,৬১৪ ভোট পায়। ২০১৯ সালের স্থানীয় নির্বাচনে দলটি তার বরো কাউন্সিলের প্রতিনিধিত্ব চারটি আসনে বৃদ্ধি করেছে।  ২০২৩ সালের স্থানীয় নির্বাচনে, জিজিজি তাদের একটি আসন হারায়, ২০২৩-২০২৭ কাউন্সিল মেয়াদের জন্য তাদের মোট সংখ্যা ৩ এ নেমে আসে।   তথ্যসূত্র   বিষয়শ্রেণী:২০১৪-এ ইংল্যান্ডে প্রতিষ্ঠিত বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:২০১৪-এ প্রতিষ্ঠিত রাজনৈতিক দল
Urban Design - নগর শৈলী  Sustainable Development - টেকসই উন্নয়ন  Sub-urban - শহরতলী/উপশহর  Downtown/ Commercial Business District (CBD) - নগর কেন্দ্র  Zoning - ভূমি ব্যবহার বিধি   Land Use - ভূমি ব্যবহার   Land Cover - ভূমি আচ্ছাদন  Geographic Information Systems (GIS) - ভৌগোলিক তথ্য ব্যবস্থা   Urban Renewal - নগর নবায়ন  Urban Revitalization - নগর পুনরুজ্জীবন   Gentrification - মধ্যবিত্তের আগ্রাসন প্রক্রিয়া  Primate City - পরম শহর (কোন দেশের একমাত্র প্রধান ও অতি বৃহৎ শহর; উদাহরণ- বাংলাদেশের রাজধানী ঢাকা)  Urban Sprawl - নগর বিস্তার  New Urbanism - নব্য নগরবাদ  Smart Growth - চালু উন্নয়ন   বিষয়শ্রেণী:পরিভাষা বিষয়শ্রেণী:নগর পরিকল্পনা
শিলা রোজমেরি রিভার্স রাইট (২২ মার্চ ১৯২৫ - ৫ জুলাই ২০১৩) একজন ভারতীয় বংশোদ্ভূত ব্রিটিশ লেবার পার্টির রাজনীতিবিদ ছিলেন।   জীবনের প্রথমার্ধ  শিলা রাইট ১৯২৫ সালের মার্চ মাসে ভারতের কানপুরে জন্মগ্রহণ করেন, যেখানে তিনিও বেড়ে ওঠেন।"Sheila Wright and Helen McElhone". UK Vote 100: Looking forward to the centenary of Equal Franchise in 2028 in the UK Parliament. 9 January 2023. Retrieved 7 November 2024. তার বাবা মৃত্যুর আগ পর্যন্ত পুলিশের একজন ইন্সপেক্টর জেনারেল ছিলেন, যখন শিলা ১২ বছর বয়সী ছিলেন।[ তথ্যসূত্র প্রয়োজন ] পরবর্তীকালে তার মা তাকে লালন-পালন করেন, যিনি একটি অসুস্থ প্রাণী অভয়ারণ্যও পরিচালনা করতেন। প্রাথমিকভাবে ১১ বছর বয়স পর্যন্ত তার আয়া এবং গভর্নেসদের দ্বারা পড়াতেন, তারপর তিনি নিজেকে রাজনীতি, দর্শন এবং ইতিহাস শিখিয়েছিলেন।  ইউরোপে দ্বিতীয় বিশ্বযুদ্ধের ঠিক পরেই তিনি ভারত ছেড়ে সাউদাম্পটনে বসবাস শুরু করেন। তিনি ১৯৫১ সালে সাউদাম্পটন বিশ্ববিদ্যালয় থেকে সমাজবিজ্ঞানের সার্টিফিকেট এবং ১৯৫৬ সালে লন্ডন বিশ্ববিদ্যালয় থেকে সমাজবিজ্ঞানে ডিগ্রি অর্জন করেন।   কর্মজীবন  রাইট একজন সমাজকর্মী হয়ে ওঠেন এবং ১৯৫৬-৭৯ সালে বার্মিংহাম সিটি কাউন্সিলের কাউন্সিলর হিসেবে দায়িত্ব পালন করেন। তিনি এর একজন সম্মানসূচক অ্যাল্ডারম্যান হন। বার্মিংহাম শিক্ষা কমিটির সভাপতি হিসেবে, তিনি ব্যাপক শিক্ষা ব্যবস্থা প্রবর্তনের তত্ত্বাবধান করেছিলেন।  রাইট ১৯৭৯ সালের সাধারণ নির্বাচনে বার্মিংহাম হ্যান্ডসওয়ার্থের সংসদ সদস্য (এমপি) নির্বাচিত হন। তিনি ১৯৮৩ সাল পর্যন্ত দায়িত্ব পালন করেন, যখন সীমানা পরিবর্তনের ফলে আসনটি বিলুপ্ত হয়ে যায় এবং যদিও তিনি বার্মিংহাম লেডিউড আসনের জন্য মনোনীত হয়েছিলেন। পারিবারিক কারণে তিনি মনোনয়ন ত্যাগ করেন।[ তথ্যসূত্র প্রয়োজন ] তিনি বার্মিংহাম কেন্দ্রীয় স্বাস্থ্য কর্তৃপক্ষ এবং বার্মিংহাম জুড়ে অসংখ্য স্কুল পরিচালনা পর্ষদে স্বেচ্ছাসেবী কাজ চালিয়ে যান।   মৃত্যু  দীর্ঘ অসুস্থতার পর রাইট ২০১৩ সালের জুলাই মাসে ৮৮ বছর বয়সে মারা যান।   তথ্যসূত্র    বহিঃসংযোগ   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:২০শ শতাব্দীর ইংরেজ নারী বিষয়শ্রেণী:২০শ শতাব্দীর ব্রিটিশ নারী রাজনীতিবিদ বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাউদাম্পটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:কানপুরের রাজনীতিবিদ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:২০১৩-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:বার্মিংহাম, ওয়েস্ট মিডল্যান্ডসের কাউন্সিলর
হলদিবাড়ি–নিউ জলপাইগুড়ি রেলপথ ভারতের পশ্চিমবঙ্গ রাজ্যের জলপাইগুড়ি জেলার নতুন জলপাইগুড়ি  ও কোচবিহার জেলার হলদিবাড়ির মধ্যে সংযোগ ঘটায়, এটি ১৮৭৮ সাল থেকে কলকাতা-শিলিগুড়ি ব্রডগেজ রেলপথের অংশ ছিল। ১৯৪৭ সালে ভারত বিভাগের সাথে  রেলপথের প্রধান অংশ পাকিস্তানে, পরে বাংলাদেশে অন্তর্ভুক্ত হয় এবং রেলপথের পৃথক দুটি প্রান্ত ভারতে অবস্থিত ছিল। (বিস্তারিত জানার জন্য হাওড়া–নিউ জলপাইগুড়ি রেলপথ দেখুন)। ১৯৬৫ সালের ভারত-পাকিস্তান যুদ্ধ পর্যন্ত এই রেলপথটি চলু ছিল। তারপরে, রেলপথটি বন্ধ হয়ে যায়। এই রেলপথের অংশ পৃথক ভাবে নিজ নিজ দেশে ব্যবহার করা হয়।  গেজ পরিবর্তন শিলিগুড়ি-হালদিবাড়ি রেলপথ দুটি ক্রমবর্ধমান গেজ পরিবর্তনের মাধ্যমে বর্তমান অবস্থায় এসেছে। যেহেতু এলাকায় অন্যান্য রেলপথগুলি মিটার গেজ ছিল তাই লাইনটি ১৯৪২ সালে ব্রডগেজ থেকে মিটার গেজে রূপান্তরিত হয়েছিল। তারপর উনিশ শতকে যখন এই অঞ্চলে ব্রডগেজ রেলপথ চালু করা হয়, তখন লাইনটিকে ব্রডগেজ রূপে রূপান্তরিত করা হয় এবং সংযুক্ত করা হয় নিউ জলপাইগুড়ি জংশন স্টেশনের সঙ্গে।  তথ্যসূত্র  বহিঃসংযোগ  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:পশ্চিমবঙ্গের রেল পরিবহন বিষয়শ্রেণী:১৮৭৮-এ ভারতে প্রতিষ্ঠিত